དེང་སང་སྐད་འཕྲིན་དུ་དཔྱད་བརྗོད་པ་དང་རྩོམ་པ་བོ་དང་སྨྱུག་མིང་འཛིན་མཁན་དག་གིས་སྤྱི་ཚོགས་ཀྱི་མཐུན་ལམ་ལ་འགན་མི་འཁུར་བར་ཡིག་ལམ་དང་ངག་ལམ་གང་རུང་ནས་དངོས་པོའི་སྣང་གནས་གང་ལ་འདང་མི་རྒྱག་པར་མ་ཟད།རྩོམ་རིགས་དང་བོད་སྤྱི་ཚོགས་ཀྱི་ཡས་སྣེ་དང་མས་སྣེ་དག་ནས་ཕན་ཚུན་དབར་ལ་འགལ་བ་སློང་གི་ཡོད་པ་དག་ལ་ལྟོས་དང་།འདི་ནི་སེམས་ནང་ནས་འཐབ་འཁྲུགས་རྒྱག་སྟངས་ཤིག་གམ་ཡང་ན་ཡིག་ལམ་ནས་མཚོན་གྲི་ཕྱར་སྟངས་ཤིག་ཅི་ལ་མིན།ཆ་འཕྲིན་འདིའི་ལེགས་ལམ་དུ་སོང་སྟེ་མི་གཞིའི་ཀུན་སྤྱོད་དང་།བསམ་བློའི་རིན་ཐང་།ཤེས་རིག་དང་རྩོམ་རིགས་ཡར་རྒྱས།སྤྱི་ཚོགས་ཞབས་ཕྱི་སོགས་སྣ་མང་གི་དགེ་མཚན་དང་ཁྱད་ཆོས་མེད་པ་མིན་ཏེ་འདི་དག་ཡོད་ཀྱང་ད་དུང་རྙེད་ཀྱི་མེད་པ་མང་བོ་འདུགའདི་དག་གི་ངོས་ཟུར་ལེབ་གང་ནས་བལྟས་ན་ང་ཚོ་ཆ་འཕྲིན་འདི་དང་ཁ་ཐག་རིང་བའི་རྟགས་དང་།ཡང་ན་དགེ་མཚན་མ་རྙེད་པར་འུར་རྒྱག་སྟངས་ཤིག་གི་ལས་སུ་ཤོར་གྱིན་པ་ཡིན་པས་མི་བུ་སུས་ཀྱང་བོད་རང་གི་ཐུན་མིན་གྱི་ཁྱད་ཆོས་གཙོ་བོར་བཟུང་སྟེ་མི་རིགས་འཆམ་མཐུན་ཅན་དང་སྤྱི་ཚོགས་འཕེལ་རྒྱས་ཅན་དུ་སེམས་དགོས་སོ།།མི་རིགས་དང་རྩོམ་རིགས་སྤྱི་ཚོགས་གང་ལའང་འགན་མི་འཁུར་ན་ད་ནི་སྨྱུ་གུས་སྤྱི་ཚོགས་ཤིག་ལ་སྣེ་ཁྲིད་བྱ་ཐུབ་ཟེར་བའི་རྩ་བའི་སྐད་ཆ་དེའང་འུ་ཚོའི་འཆལ་གཏམ་བསྒྲགས་སྟངས་ཤིག་མ་ཡིན་ནམ།